วันนี้เเฟนผมประจำเดือนมาครับ เเต่มาน้อยมีเป็นก้อนเลือดด้วยครับ มีลักษณะสีเเดงสดเเล้วก็ปวดท้องมากๆครับ ก่อนหน้านี้มีเพศสัมพันธ์ 2 ครั้ง หลั่งใน2ครั้งเเล้วครับ เเล้วพอวันถัดไปก็กินยาคุมฉุกเฉนครับ 2 เม็ดครับ
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออก หากเกิดหลังจากทานยาคุมฉุกเฉินไปประมาณ 1 สัปดาห์ และไม่ได้อยู่ในช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินได้ ส่วนอาการปวดท้องน้อย ก็เป็นอาการที่สามารถพบร่วมกันได้แต่หากเลือดที่ออกอยู่ในช่วงวันที่ที่ประจำเดือนควรจะมา ก็น่าจะเป็นประจำเดือนได้ค่ะ และแสดงว่าไม่ได้มีการตั้งครรภ์เกิดขึ้นหลังจากนี้ ก็ควรสังเกตเลือดที่ออกต่อไปก่อน หากมาไม่นานเกิน 7 วัน และหลังจากที่เลือดหมดไปแล้ว ไม่ได้มีอาการปวดท้องน้อยอีก ก็ไม่ได้ถือว่าผิดปกติอะไร แต่หากเลือดออกนานเกิน 7 วัน หรือเลือดหยุดไปแล้ว ยังคงมีอาการปวดท้องน้อยมาก แนะนำควรไปพบสูติ-นรีแพทย์เพื่อตรวจหาสาเหตุค่ะ